Thɔl 2
Ciek
1
Ɣän ca̱tdä nikɛ gaakni
rɛy tɔ̱ɔ̱rä Ca-ron,
kɛnɛ tual rɛy löli.
Wut
2
Luumdä rɛy nyieet,
ce̱tdɛ nikɛ tual rɛy kuiyni.
Ciek
3
Kä luumdä rɛy ŋuɛ̈tni,
ce̱tdɛ nikɛ jiath buɔ̱wä
rɛy ruɔ̱ɔ̱p.
Ɣän nhɔakä nyuur ti̱pkädɛ,
kä com dɔwdɛ thokdä.
4
Kä cuɛ ɣä naŋ duëël mi̱ethdɛ,
kä cuɛ ɣä kum kɛ nhök.
5
Kä cuɛ ɣä jak kä bum
kɛ pat patni,
kä cu puɔ̱nydä pɛl
kɛ dɛy buɔ̱wä,
kɛ ɣöö ci nhök puɔ̱nydä jak
kä kɔ̱c.
6
Kä tet caamdɛ cä cak wi̱cdä,
kä cɛ ɣä kuak kɛ
tet cuëëcdɛ.
7
Kä yɛn män Jɛ-ru-tha-lɛm,
yacɛ rɔ̱ ɣä kɛ kɛ̈w
kɛnɛ tuut thi̱eel.
/Cuarɛ nhök kap nhial
a /ken gua̱a̱thdɛ ni ben!
Wɛ̈ɛ̈ ruëël mi gɔaa
Ciek
8
Ɛ jɔw luumädä, cä liŋ!
Cɛ ben yuurɛ pääm,
wurɛ wuɔ̱thni päämni,
bëë kä ɣä.
9
Luumdä ce̱tdɛ nikɛ kɛ̈w
kɛnɛ ruath thia̱ŋ.
Jɛn ci cuɔ̱ŋ jɔk kala mɔ,
guicɛ rɛc ɔ kɛ kam
jiɛn wernyinä.
10
Kä cu luumdä ruac jio̱kɛ ɣä i̱,
“Jiɛc rɔ luumdä min gɔaa,
bër wanɛ.
11
Ci tɔ̱t thuɔ̱k,
ci nhiaal rɔ ka̱p cuɔ̱ŋ.
12
Kä gaakni juaacni cikɛ jɔɔc.
Ci ben ni gua̱a̱th tuarä,
wiee kunööri rɛy dɔaar.
13
Ci jiath ŋɔa̱a̱p kuer,
ci juaac ka̱a̱kni ɣa̱r
a nööŋkɛ ŋuäny mi gɔaa.
Jiɛc rɔ luumdä min gɔaa,
bër wanɛ.”
Wut
14
Ji̱n ce̱tdi nikɛ kunöör mi ci
rɔ tɛ̱̈ɛ̱̈ kɔ̱kä pa̱a̱m,
a nɛ̈ɛ̈nä nhiamdu min gɔaa,
kä a liɛŋä jɔwdu,
kɛ ɣöö ti̱i̱ kɛ jɔw mi gɔaa,
kɛnɛ nhiam mi gɔaa ɛlɔ̱ŋ.
15
Käp rëli, rëli tin tiɛtni,
tin la ya̱rkɛ ka̱a̱k wal
kɛ kui̱ kɔaŋ.
Kɛ ɣöö ka̱a̱k walkɔn kɛ kui̱
kɔaŋ kui̱r kɛn.
Ciek
16
Luumdä ɛ duŋdä,
3 kä ɛ ɣän duŋdɛ,
la lääkɛ detkɛ rɛy tuaali.
17
Amäni mi ci ɣɔw baak,
kä ci muth rɔ bar,
bi luumdä ku loc jɔk kɛ pɛ̈th
ce̱tkɛ kɛ̈w kɛnɛ ruath thi̱eel
rɛy päämni.
